کامرس اور صنعت کی وزارتہ
میک ان انڈیا
کامرس وصنعت کے وزیرمملکت جناب سوم پرکاش نے آج لوک سبھا میں ایک تحریری جواب میں بتایاکہ میک ان انڈیا پہل 25ستمبر ، 2014کو شروع کی گئی تھی تاکہ سرمایہ کاری کی راہ ہموارکی جاسکے ، اختراع کو بڑھایاجاسکے ۔ بہترین بنیادی ڈھانچے کو تعمیر کیاجاسکے اور ہندوستان کو مینوفیکچرنگ کا ایک ہب بنایاجاسکے اس کے علاوہ ہندوستان کو ڈیزائن اورٹکنالوجی ایک مرکز بھی بنایاجاسکے ۔ یہ ایک منفرد ووکل فارلوکل پہل ہے جس نے دنیا میں ہندوستان کی مینوفیکچرنگ کو فروغ دیاہے ۔
میک ان انڈیا پہل نے خاطرخواہ حصولیابیاں حاصل کی ہیں اورفی الحال میک ان انڈیا 2.0کے تحت 27شعبوں پرتوجہ دی گئی ہے ۔ صنعت اوراندرونی تجارت کے فروغ کا محکمہ ڈی پی آئی آئی ٹی 15مینوفیکچرنگ سیکٹروں کے لئے ایکشن پلان میں تال میل پیداکرتاہے ۔جب کہ کامرس کا محکمہ 12سروس سیکٹرپلان کے ساتھ تال میل کرتاہے ۔ ملک میں گھریو اورغیرملکی سرمایہ کاری دونوں کو فروغ دینے اوربین لاقوامی تعاون کو بڑھانے کے لئے بیرون ملکوں میں بھارت کے مشنوں،ریاستی سرکاروں اوروزارتوں کے ذریعہ سرمایہ کاری کی آؤٹ ریچ سرگرمیاں انجام دی جاتی ہیں ۔
مختلف محکموں اوروزارتوں کی جاری اسکیموں کے علاوہ حکومت نے ہندوستان میں گھریلو اورغیرملکی سرمایہ کاری کو تقویت دینے کے لئے مختلف اقدامات کئے ہیں ۔ ان میں سامان اورخدمات ٹیکس کا تعارف ، کارپوریٹ ٹیکسوں میں کمی ، مارکیٹ کی مالیاتی اصلاحات ، پبلک سیکٹربینکوں کا استحکام ، 4لیبرکورٹس کا نفاذ ، کاروبار میں آسانی پیداکرنے کو بہتربنانا ، ایف ڈی آئی پالیسی اصلاحات دیگر سیکٹرجاتی اصلاحات ،تعمیل کے بوجھ میں کمی ، پبلک سرکاری خریدکے احکامات کے ذریعہ گھریلو مینوفیکچرنگ کے لئے فروغ کے اقدامات اور مرحلے وار ڈھنگ سے مینوفیکچرنگ پروگرام شامل ہیں ۔
ترقی کے لئے کووڈ 19سے پیداہونے والی رکاوٹ کو ایک موقع میں تبدیل کرنے اور اقتصادی صورتحال کو بہتربنانے کے لئے حکومت کی طرف سے جو اقدامات کئے گئے ہیں ان میں آتم نربھرپیکیجز، مختلف وزارتوں میں پیداوار سے منسلک ترغیب کی اسکیم کا تعارف نیشنل بنیادی ڈھانچہ پائپ لائن ، نیشنل مانیٹائزنگ پائپ لائن ، پبلک سیکٹرانٹرپرائز پالیسی ، انڈیا انڈسٹریل لینڈبینک ، انڈسٹریل پارک ریٹنگ سسٹم اور نیشنل سنگل ونڈو سسٹم کا آغاز شامل ہیں ۔
آتم نربھربننے کے بھارت کے ویژن کو ذہن میں رکھتے ہوئے اور ہندوستان کی مینوفیکچرنگ صلاحیتوں اور برآمدات کو بڑھانے کے لئے مینوفیکچرنگ کے 14اہم سیکٹروں کے لئے پی ایل آئی اسکیموں کے واسطے 22-2021کے مرکزی بجٹ میں آئی این آر1.97لاکھ کروڑ  کے ایک تخمینے کا اعلان کیاگیا۔ جو مالی سال 22-2021سے شروع ہورہاہے ۔ پی ایل آئی اسکیموں کے اعلان کے ساتھ اگلے پانچ سالوں میں پیداوار ، روزگار، اقتصادی ترقی اوربرآمدات کی خاطرخواہ تشکیل متوقع ہے ۔
حکومت کی طرف سے جو اصلاحات کی گئی ہیں اس کے نتیجے میں براہ راست غیرملکی سرکاریہ کاری میں اضافہ ہواہے ۔ ملک میں تجارتی آمد بڑھی ہے ۔ ایف ڈی آئی پالیسی کے ضابطوں کو حالیہ ماضی میں مختلف سیکٹروں میں کافی نرم اورآسان کردیاگیاہے تاکہ بھارت کو سرمایہ کاری کا ایک پرکشش مرکز بنایاجاسکے ۔ 15-2014میں ہندوستان میں ایف ڈی آئی کی آمد 45.15ارب امریکی ڈالرتھی اوراس کے بعد سے اس میں مسلسل اضافہ ہواہے ۔بھارت میں 21-2020کے مالی سال میں 81.97ارب ڈالرکی سالانہ ایف ڈی آئی آمد رجسٹرڈ کی گئی جو اب تک سب سے زیادہ رہی ۔ہندوستان کے ایف ڈی آئی میں رجحانات اس بات کی تصدیق کرتے ہے کہ عالمی سرمایہ کاروں میں ہندوستان ایک ترجیح سرمایہ کاری منزل کی حیثیت سے اپنا مقام بناچکاہے ۔
گذشتہ 7مالی برسوں میں  میں ہندوستان کو 440.27ارب ڈالر مالیت کی ایف ڈی آئی موصول ہوئی جو گذشتہ 21سال میں ایف ڈی آئی کا تقریبا 28فیصد ہے ۔
22-2021کے اقتصادی سروے کے مطابق کووڈ سے متعلق پریشانیوں کے باوجود مینوفیکچرنگ سیکٹرمیں گروس ویلیو ایڈیشن  کی مثبت مجموعی ترقی کا رجحان ہے ۔ اس سیکٹرمیں کل روزگار سال 18-2017میں 57ملین سے بڑھ کر 20-2019میں 62.4ملین ہوگیا۔
بہت سی مرکزی حکومت کی وزارتوں /محکموں اورمختلف ریاستی سرکاروں کی طرف سے میک ان انڈیا پہل کے تحت سرگرمیاں بھی انجام دی جارہی ہیں ۔ وزارتیں سیکٹروں کے لئے ایکشن پلان ،پروگرامس ، اسکیمیں اورپالیسیاں وضع کرتی ہیں ، جن سے ان کے ذریعہ ہی نمٹاہی جارہاہے ، جب کہ ریاستوں کے پاس سرمایہ کاری راغب کرنے کے لئے اپنی ہی اسکیمیں ہیں ۔